Óravázlat

Tanóra: osztályfőnöki
Évfolyam: 6. osztály
A tanóra témája: Cseszneky Miklós – A szélgyűjtő című elbeszélés alapján a gyerekek az érzelmek felismerését, megfelelő kommunikálását. 
Az óra célja: A nonverbális jelek felismerése (más el nem mondott gondolatai), a belső feszültség verbális megfogalmazása (kimondani, amit kell) és a biztonságos osztályközösség erősítése.
Eszközök: Szitakötő folyóirat – ősz (2026.)
Szerepjáték kártyák

Az óra menete:
1. Ráhangolódás: A „Szélcsend” játék (5 perc)
· Cél: Koncentráció, a nonverbális kommunikáció megtapasztalása akción keresztül.
· Menete: A diákoknak némán, beszéd nélkül kell sorba rendeződniük valamilyen tulajdonság alapján (pl. születési hónap szerint, vagy magasság szerint).
· A csavar: Időre megy a feladat (pl. 2 perc). Ha megszólal valaki, a stopper újraindul.

2. Előkészülés a fő részre: A Szélgyűjtő (10 perc)
· Cél: A kontextus megteremtése.
· Menete: Közösen elolvassuk Cseszneky Miklós A szélgyűjtő című meséjét.  olyan ember, aki összegyűjti azokat a szavakat, gondolatokat, amiket a szél fúj el, mert a gazdájuk nem merte vagy nem tudta kimondani őket.
· Kérdés a csoporthoz: 
· Mit gyűjt Bori? 
· Szerintetek miért nem mondunk ki bizonyos dolgokat?
· Mi történik a ki nem mondott szavakkal?” 

3. Fő rész: „Mi van a „álarc” mögött?” – Detektívjáték (20 perc)
· Cél: Felismerni, ha valaki mást mutat kifelé, mint amit érez, és megtalálni a megfelelő szavakat.
· Menete: 3-4 fős csoportokban dolgoznak a tanulók. Minden csoport kap egy tipikus iskolai/kamasz helyzetet leírva, egy-egy mondattal. A csoportok felkészülnek a szituáció bemutatására úgy, hogy meg is válaszolják a szituációs kártyákon feltett kérdéseket. Egy-egy csoport 1-2 percet kap a szituáció bemutatására.
· Melléklet: szituációs kártyák

4. Levezető játék: „Szélkör” (10 perc)
· Cél: érzelmi intelligencia fejlesztése, önkifejezés, önbizalom erősítése.
· Menete: Két koncentrikus körbe állnak a gyerekek, egymástól laza távolságban, mindenki a körből kifelé néz. A belső körben állók a külső körben állók fülébe súgnak „Nem baj, ha …” kezdetű üzeneteket. Majd eggyel oldalra lépnek. Addig folytatják, míg mindenki üzent a külső körben állóknak. Ezután a két kör helyett cserél. Az új fordulóban „Szeretném, ha tudnád…”. Csak olyan dolgot mondhatnak, amiről tudják, hogy a másiknak fontos, vagy szívesen hallaná és még igaz is.

	1. csoport: A tesióra ziccere

A sztori: Milán a kosármeccsen az utolsó másodpercben kihagyja a ziccert, így a csapata kikap. A fiúk dühösen kiabálnak a pályán Milánnal. 

A detektív feladat:
· Mi zajlik le szerintetek Milán csapatársaiban? 
· Mit mondhatnának a csapattársak a dühös kiabálás helyett?

	2. csoport: A tesióra ziccere

A sztori: Milán a kosármeccsen az utolsó másodpercben kihagyja a ziccert, így a csapata kikap. A fiúk dühösen kiabálnak a pályán. Milán vicces megjegyzéseket tesz, hangosan nevetgél, és azt mondja: „Direkt hagytam ki, hogy másnak is legyen esélye!” – de az öltözőben már a fal felé fordulva öltözik és senkihez sem szól.

A detektív feladat:
· Mi zajlik le Milánban a poénkodás mögött? 
· Mit mondhatna a csapatnak a poén helyett?


	3. csoport: A kimaradás

· A sztori: Péntek délután van. Dani a folyosón meghallja, hogy a fél osztály együtt megy moziba szombaton, de őt senki sem hívta. Amikor rá kérdeznek, hogy mit csinál a hétvégén, büszkén rávágja: „Nekem sokkal jobb dolgom van, quadozni fogok, ti pedig csak unatkozni fogtok a moziban.” (A valóságban otthon fog ülni egyedül).
· 
· A detektív feladat:
· Miért válaszolhatott így Dani? 
· Mit mondhatott volna a többieknek, ha szerette volna, hogy őt is elhívják a közös mozizásra?

	4. csoport: A felelés és a gúny

· A sztori: Peti történelemből felel, és belezavarodik az évszámokba. A hátsó padban páran halkan kuncognak. Peti dühösen leül a helyére, és odafordul a padtársához: „Nem is tanultam egy percet se, úgysem bírom töri.” (A valóságban előző este két órát tanult az apukájával).
· 
· A detektív feladat:
· Miért mondhatta ezt Peti? Mit gondolhatott közben?
· Hogyan tudná ezt a feszültséget egészségesen kimondani?


	5. csoport: Az új srác a csoportban

· A sztori: Új fiú érkezik az osztályba, Krisztián. A szünetben egyedül áll a falnál karba tett kézzel. Az osztálytársak csak távolról figyelik, két szónál többet senkivel sem beszél. Kezdik azt hinni, hogy nagyon nagyra tartja magát.
· 
· A detektív feladat:
· Mire gondolhat Krisztián?
· Hogyan mutathatná ki a csoport, hogy nyitottak rá, és mit mondhatna Krisztián?

	6. csoport: A beírás

· A sztori: Bandi padtársa egész tanórán folyamatosan halkan beszél hozzá, még poénkodik is. Még végül a Bandi olyan hangosan nevet fel, hogy a tanár beír neki a magatartás füzetbe. A szünetben Bandi számonkéri ezt a padtársán, de összevesznek és mindketten megsértődnek.
· 
· A detektív feladat:
· Miért csinálhatta ezt Bandi padtársa? Mit mondhatott volna?
· Mit kellett volna mondania Bandinak?




